Z á z n a m
o prerokovaní zásadných pripomienok Ministerstva vnútra Slovenskej republiky k návrhu zákona z ..........2008 o organizácii a podpore športu a o zmene a doplnení niektorých zákonov v rozporovom konaní
dňa 6. februára 2008 

Prítomní za Ministerstvo školstva SR:

1.	Mgr. Bibiána Obrimčáková, štátna tajomníčka
2.	Mgr. Pavol Macko, generálny riaditeľ sekcie štátnej starostlivosti o šport
3.	Ing. Pavol Swiec, riaditeľ odboru financovania športu
4.	PaedDr. Božena Gerhátová, odbor športu

Prítomní za Ministerstvo vnútra SR:
1.	Mgr. Jozef Buček, štátny tajomník
2.	JUDr. Šveda, sekcia legislatívy a medzinárodných vzťahov
3.	JUDr. Mogelská, sekcia legislatívy a medzinárodných vzťahov
4.	plk. Mgr. Stanislav Jankovič, viceprezident Policajného zboru

	Uvedení zástupcovia oboch ministerstiev prerokovali vznesené zásadné pripomienky Ministerstva vnútra SR k návrhu zákona z ..........2008 o organizácii a podpore športu a o zmene a doplnení niektorých zákonov a dohodli sa na záveroch k jednotlivým ustanoveniam:

1.	Ministerstvo vnútra SR žiada doplniť návrh zákona o nový § 2, ktorý by definoval pojem „športový talent“, ako aj pojem „športovanie detí mimo školského vyučovania“. Taktiež je potrebné v návrhu upraviť aj pojem „výkonnostný športovec“, ako aj „vrcholový športovec“, pretože uvedené pojmy nie sú v § 2 zákona 288/1997 Z. z. konkretizované a vecne patria do návrhu predloženého zákona.

	Záver: Ministerstvo vnútra odstúpilo od zásadnej pripomienky, rozpor bol odstránený.

2.	Ministerstvo vnútra SR žiada upraviť text § 5 takto: „Ministerstvo obrany a ministerstvo vnútra zabezpečujú vo svojej pôsobnosti v súčinnosti s národnými športovými zväzmi rozvoj výkonnostného a mládežníckeho športu a zabezpečujú prípravu športových reprezentantov Slovenskej republiky v strediskách.“.
	
	Záver: Ministerstvo školstva SR zásadnú pripomienku akceptuje.

3.	K § 11 ods. 1 – Ministerstvo vnútra SR žiada vypustiť ustanovenie písmena d).

Záver: Ministerstvo školstva SR zásadnú pripomienku akceptuje.

4.	V § 11 ods. 3 Ministerstvo vnútra SR žiada upraviť text takto: „Ministerstvo obrany ministerstvo vnútra zabezpečujú financovanie svojich úloh podľa § 5 zo svojich rozpočtových kapitol“.

Záver: Ministerstvo školstva SR zásadnú pripomienku akceptuje.
5.	Ministerstvo vnútra SR žiada k piatej časti (§ 28 – 30):
a)	vzhľadom na to, že na konanie o registrácií podľa tejto časti by sa nemal vzťahovať správny poriadok, je potrebné upraviť v návrhu konanie o registrácii,
b)	k registrácií športových klubov, ktoré majú právne postavenie obchodnej spoločnosti (s. r. o. alebo a. s.) treba uviesť, že registráciou podľa tohto zákona nie je dotknutá ich povinnosť registrovať sa v obchodnom registri,
c)	v § 30 doplniť povinnosť športovým klubom poskytovať informácie do športového registra, pretože národný športový zväz nebude mať inak možnosť získať potrebné informácie, 
d)	vypustiť alebo  zdôvodniť povinnosť uvedenú v ustanoveniach odsekov 3 a 4, v prípade, že ustanovenie § 30 bude doplnené o povinnosť športových klubov poskytovať informácie do športového registra, je predmetné ustanovenie duplicitné. Taktiež upozorňujeme, že  podľa zákona 524/2004 Z. z. príjemca dotácie ju musí zúčtovať podľa usmernenia, ktoré stanoví príslušný správca rozpočtovej kapitoly. Rezort ministerstva vnútra poskytuje finančnú dotáciu pre športové kluby polície, ktoré mu spätne oznamujú spôsob použitia finančných prostriedkov prostredníctvo zúčtovania dotácie. Z uvedeného dôvodu by oznamovanie spôsobu použitia dotácie aj Ministerstvu školstva SR  bolo duplicitné. 
e)	v odseku 5 odporúčame doplniť, že pokutu možno uložiť opakovane. 

	Záver: Ministerstvo školstva SR zásadnú pripomienku akceptuje.

6.	K čl. III. Ministerstvo vnútra SR žiada upraviť bod 3 takto:
 „3. V § 3 ods. 2 sa vypúšťajú písmená b) a d). 
Doterajšie písmeno c) sa označuje ako písmeno b) a doterajšie písmená  e), f) a g) sa označujú ako písmená c), d), e).“. 

	Záver: Ministerstvo školstva SR zásadnú pripomienku akceptuje.

7.	Ministerstvo vnútra SR žiada doplniť čl. III o novú úpravu financovania telesnej kultúry z dôvodu, že ustanovenie § 13 zákona 288/1997 Z. z. je už neaktuálne. 

	Záver: Ministerstvo vnútra SR odstupuje od zásadnej pripomienky, rozpor bol 	odstránený.

Za Ministerstvo školstva SR:

Mgr. Bibiána Obrimčáková			..........................................................
Mgr. Pavol Macko				..........................................................
Ing. Pavol Swiec					..........................................................
PaedDr. Božena Gerhátová			..........................................................

Za Ministerstvo vnútra SR:

Jozef Buček					.........................................................
JUDr. Šveda					.......................................................
JUDr. Mogelská					.......................................................
plk. Mgr. Stanislav Jankovič			........................................................